
     REPUBLIKA HRVATSKA
     TRGOVAČKI SUD U OSIJEKU

U  I M E  R E P U B L I K E  H R V A T S K E

R J E Š E N J E


Trgovački sud u Osijeku, po stečajnoj sutkinji Nadi Roso, u stečajnom postupku predlagatelja RH MF Porezna uprava zastupana po ŽDO Osijek, za otvaranje stečajnog postupka nad dužnikom NOGOMETNA UDRUGA SOCCER, Osijek, F. Krežme 22, RB: 14004333, OIB: 49456790450, dana 22. svibnja 2018. g.,

r i j e š i o    j e :

1. Otvara se stečajni postupak nad dužnikom NOGOMETNA UDRUGA SOCCER, Osijek, F. Krežme 22, RB: 14004333, OIB: 49456790450.

2. Za stečajnog upravitelja određuje se Alma Opačak, Sl. Bord, A. Cesarca 12, OIB: 36068029114.

3. Zaključuje se stečajni postupak nad dužnikom NOGOMETNA UDRUGA SOCCER, Osijek, F. Krežme 22, RB: 14004333, OIB: 49456790450.
		
4. Rješenje će se objaviti na e-oglasnoj ploči suda. 

5. Primjerak rješenja, nakon pravomoćnosti, dostavit će se nadležnom registru udruga RH URED DRŽAVNE UPRAVE U OSJEČKO BARANJSKOJ ŽUPANIJI, Služba za opću upravu Osijek, radi upisa brisanja dužnika.  

6. Nalaže se FINI da naloži banci prijenos zaplijenjenoga iznosa predujma na račun Trgovačkog suda u Osijeku broj HR31 2390 0011 3000 0020 0 model HR05 272-200-18 i obustavi daljnju pljenidbu do iznosa iz st. 1 čl. 112 Stečajnog zakona (NN 105/15) ako iznos predujma nije zaplijenjen u cijelosti.






Obrazloženje


Rješenjem ovoga suda broj 6 St-200/18-9 od 8. ožujka 2018. g. pokrenut je postupak nad dužnikom NOGOMETNA UDRUGA SOCCER, Osijek, F. Krežme 22, RB: 14004333, OIB: 49456790450, za privremenu stečajnu upraviteljicu imenovana je Alma Opačak iz Slavonskog Broda automatskim odabirom te je za 25. travanj 2018. g. zakazano ročište radi izjašnjenja o prijedlogu za pokretanje stečajnog postupka.  
 
Dana 25. travnja 2018. g. na ročištu za ispitivanje uvjeta za otvaranje stečajnog postupka nad dužnikom iz izvješća privremenog stečajnog upravitelja proizlazi slijedeće:


     NAZIV I SJEDIŠTE:  NOGOMETNA UDRUGA SOCCER
                                        Franje Krežme 22, Osijek
      SKRAĆENI NAZIV:   SOCCER
                                         
     Datum  upisa u Registar udruga:  21.prosinca 2015.

     OSOBE OVLAŠTENE ZA ZASTUPANJE
	   -Hrvoje Jakabfi, predsjednik, OIB:53355378329, početak mandata 01.prosinca 2015.
    kraj mandata 01.prosinca 2019
   -Danijel Brkić, tajnik, OIB:00792189529, početak mandata 01.prosinca 2015.
    kraj mandata 01.prosinca 2019.
                                                                                                                                     
	                         
	
Zadnje financijsko izvješće dužnik je sačinio  za 2017. g.
 
Prema Potvrdi FINA RC Osijek od 05.travnja 2018. Na dan izdavanja potvrde evidentirano je 220 dana neprekidne blokade u Očevidniku redoslijeda osnova za plaćanje. Nepodmirene obveze na dan izdavanja potvrde iznose 6.881,71 kn.

Općinski sud u Osijeku Zemljišnoknjižni odjel Osijek izdao je potvrdu broj 18305/2018 od 29.ožujka 2018. prema kojoj dužnik nije vlasnik nekretnina na području nadležnosti ovog zemljišnoknjižnog odjela
Centar za vozila Hrvatske d.d. CVH STP ¨CENTAR¨ izdao je Uvjerenje broj H023-U-00022-18 od 30.ožujka 2018. prema kojoj dužnik nije evidentiran kao vlasnik vozila
Dužnik na dan 29.ožujka 2018. nema prijavljenih osiguranika po osnovi radnog odnosa prema Potvrdi HZMO obrazac 117
Prema Knjigovodstvenoj kartici koja se vodi kod Porezne uprave stanje računa dužnika na dan 2.ožujka 2018. iznosi 5.837,91 kn.
          

	









        Račun otvoren kod Zagrebačka banka d.d. , broj HR9523600001102514725  ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 6.857,81 kn.

              Poslovne knjige dužnika vodi društvo Porat  j.d.o.o. Osijek.  Poslovne knjige vode se uredno .
             Za 2016. i 2017. sačinjena je poslovna dokumentacija radi predaje financijskih izvještaja koja je predočena na uvid stečajnoj upraviteljici.

         (prema Izvještaju o prihodima i rashodima na dan 31.12.2017. i bruto bilanci za 2017.)

          Gospodarska djelatnost dužnika kao udruge građana obavljala se kroz ugostiteljsku djelatnost u iznajmljenim poslovnim prostorima namještenim sa svom potrebnom ugostiteljskom opremom u vlasništvu zakupodavaca.
            
           Prema stanju iskazanom na obrascu PR-RAS-NPF za razdoblje od 01.siječnja 2016. do 31.prosinca 2016. dužnik je uprihodio iznos od 380.224,00 kn, a rashodi u tom razdoblju iznose 385.601,00 kn , stoga dužnik za poslovnu 2016. iskazuje gubitak u visini od -5.377,00 kn,
          Od 01.siječnja 2017. do 31.prosinca 2017.  dužnik je uprihodio iznos od 8.917,00 kn , a rashodi iznose 26.356,00 kn, stoga dužnik za poslovnu 2017. iskazuje gubitak u visini od -17.439,00 kn.
           Prema usmenim navodima predsjednika udruge sve poslovne aktivnosti društva prestaju sa 2016., a prihodi u 2017.ostvaruju se prodajom zaliha pića.
           Na dan 01.siječnja 2017. dužnik nema u radnom odnosu radnika, stoga se prednji iskaz predsjednika udruge ukazuje kao relevantan.

             Dužnik u 2016 i 2017.  god. posluje sa gubitkom u visini od -22.816,00 kn.
             Tijekom  2017. i djelomično 2018. dužnik ne obavlja gospodarsku djelatnost što je razvidno iz poslovne dokumentacije koja je predana na uvid.
             Dugotrajna i kratkotrajna imovina  ne postoji. 
             Dužnik nema druge imovine koja bi bila dostatna za namirenje troškova stečajnog postupka.          
                   
               Pobojne pravne radnje dužnika nisu utvrđene jer dužnik nema u vlasništvu nekretnine i pokretnine.
               
1./ Stečajni razlog iz čl. 5.st.2. Stečajnog zakona ( NN  71/15, 104/17  ) – nesposobnost za plaćanje – postoji kod dužnika jer je račun dužnika neprekidno blokiran 220 dana zbog nepodmirenih osnova za plaćanje evidentiranih u Očevidniku redoslijeda osnova za plaćanje.
2./  Stečajni razlog iz čl. 5.st.2. Stečajnog zakona (NN  71/15, 104/17 ) – prezaduženost –  postoji kod dužnika jer dužnik nema imovine , a u isto vrijeme ima  postojeće dospjele obveze.
3./ Predvidivi troškovi prethodnog i stečajnog postupka
       - nagrada stečajne upraviteljice za prethodni postupak (bruto)..3.500,00 kn
       - troškovi vođenja i zatvaranja računa………………………………500,00 kn
       - izrada žiga…………………………………………………………....150,00 kn
       - usluga knjigovodstva sa izradom evidencija za 12 mj………...5.000,00 kn
       - trošak sređivanja arhivske građe………………………………..1.000,00 kn
       - nagrada stečajnoj upraviteljici ( bruto)…………………………..5.000,00 kn
       - stvarni troškovi stečajne upraviteljice 
          ( upotreba privatnog vozila u službene svrhe -bruto)…….…...1.150,00 kn
       - Ukupno:……………………………………………………………16.300,00 kn
                     

· da se pozovu osobe koje imaju pravni interes za provedbom stečajnog postupka da u roku od 15 dana uplate predujam za namirenje troškova prethodnog i otvorenog stečajnog postupka u visini od  16.300,00 kn.
· Ukoliko osobe koje imaju pravni interes u ostavljenom roku ne uplate iznos od  16.300,00 kn da se sukladno odredbi čl. 132.st.2. Stečajnog zakona
 ( NN  71/15,104/17) otvoriti i zaključiti stečajni postupak.

	Savjetnik ŽDO se suglasio s prijedlogom priv. st. upravitelja te s njenim izvješćem.

Rješenjem ovoga suda broj 6 St-200/18-13 od 25. travnja 2018. g. pozvane su osobe koje imaju pravni interes da se provede stečajni postupak nad dužnikom da u roku od 15 dana solidarno uplate na sudski depozit ovoga suda iznos od 16.300,00 kn na ime predujma za pokriće troškova kako prethodnog tako i otvorenog stečajnog postupka.

Navedeno rješenje objavljeno je na e-oglasnoj ploči Trgovačkog suda u Osijeku dana 26. travnja 2018. g.
 
Po pozivu suda na gore navedeno rješenje u zadanom roku nitko od zainteresiranih osoba nije uplatio predujam za pokriće troškova stečajnog postupka.

Sud je proveo uvid u priloženu dokumentaciju i to: Zahtjev FINE za provedbu skraćenog st. postupka od 28.12.2017. g., ispis iz registra udruga na dan 29.12.2017. g., Oglas 19 St-1714/17 od 2.1.2018. g., prijedlog RH MF Porezne uprave za otvaranje stečajnog postupka od 15.1.2018. g., bilanca od 8.1.2018. g., stanje računa poreznog obveznika na dan 31.12.2017. g.,  podaci Porezne uprave o imovini dužnika od 8.1.2018. g. i o blokadi računa dužnika, Očevidnik FINE o redoslijedu plaćanja od 8.1.2018. g.,  Rješenje TSO 19 St-1714/17 od 22.1.2018. g., Potvrda FINE o blokadi računa dužnika od 5.4.2018. g., Potvrda zk. odjela Osijek od 29.3.2018. g., Uvjerenje CVH STP Centar Osijek od 30.3.2018. g., popis osiguranika HZMO od 29.3.2018. g., knjigovodstvena kartica od 27.3.2018. g., fin. izvješće za 2017. g., izvješće o prihodima i rashodima za 2017. g., bilanca na dan 31.12.2017. g., bruto bilanca za 2016. g.


Slijedom navedenog a temeljem provedenog dokaznog postupka sud je utvrdio da su ispunjene pretpostavke za otvaranje stečajnog postupka nad dužnikom propisane čl. 5 Stečajnog zakona („Narodne novine“ broj 71/15 u daljnjem tekstu SZ) -  nesposobnost za plaćanje te ujedno da dužnik ne posjeduje nikakvu imovinu a niti onu koja bi bila dovoljna za namirenje troškova stečajnog postupka valjalo je sukladno čl. 132 st. 2 Stečajnog zakona (NN br. 71/15) donijeti rješenje o otvaranju i zaključenju stečajnog postupa i odlučiti kao u izreci.
	Za stečajnu upraviteljicu, automatskim odabirom, imenovana je Alma Opačak iz Slavonskog Broda s liste A stečajnih upravitelja za područje nadležnosti ovoga suda a sukladno čl. 84 st. 1 u vezi s čl. 85 st. 2 SZ.



	U Osijeku 22. svibnja 2018. g.


Zapisničar: Danijela Sekulić				                  STEČAJNA SUTKINJA    
		Nada Roso        
	
POUKA O PRAVNOM LIJEKU:
Protiv ovog rješenja nezadovoljna stranka može uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.

DNA:
1. ŽDO Osijek
2. st. uprav. Alma Opačak, Sl. Brod, A. Cesarca 12
3. dužnik
4. e-ogl. pl.
5. registru udruga RH URED DRŽAVNE UPRAVE U OSJEČKO BARANJSKOJ ŽUPANIJI, Služba za opću upravu Osijek 5. kal. 23.6.
6. k-23.6.

